ডিএনএ নমুনা সংগ্রহ নিয়ে সোমবার সিআইডির সংবাদ সম্মেলন
চকবাজারে অগ্নিকাণ্ডে জীবন্ত দগ্ধদের পরিচয় শনাক্তকরণে সিআইডির ফরেনসিক ডিএনএ ল্যাবরেটরির কার্যক্রম সংক্রান্ত সংবাদ সম্মেলন সোমবার অনুষ্ঠিত হবে।







রাজধানীতে সিআইডির নতুন ভবনের ছয় তলার ৬০৮ নম্বর কক্ষে বেলা সাড়ে ১১টায় এ সংবাদ সম্মেলন হওয়ার কথা রয়েছে।




পুরান ঢাকার ওই অগ্নিকাণ্ডের ঘটনায় লাশ হস্তান্তরে নিহতদের স্বজনদের ডিএনএ নমুনা সংগ্রহ করেছেন সিআইডির ফরেনসিক ল্যাবের কর্মীরা।
ইতিমধ্যে ১৯টি মরদেহের পরিচয় শনাক্তে ৩৮ জনের ডিএনএ নমুনা সংগ্রহ করা হয়েছে। রোববার বেলা ২টা পর্যন্ত এসব নমুনা সংগ্রহ করা হয়।
ঢকা মেডিকেল কলেজ হাসপাতালের মর্গের সামনে ডিএনএ নমুনা সংগ্রহের তথ্য নথিভুক্ত করার দায়িত্ব পালন করা উপ-পরিদর্শক (এসআই) লোকমান সাংবাদিকদের বলেন, চকবাজারের অগ্নিকাণ্ডে নিহত ৬৭ জনের মধ্যে শনিবার পর্যন্ত ৪৮টি লাশ তাদের পরিবারকে বুঝিয়ে দেয়া হয়েছে।
তিনি বলেন, রোববার নতুন করে কোনো মরদেহ হস্তান্তর করা হয়নি। কাজেই এ পর্যন্ত ১৯টি মরদেহ অজ্ঞাত রয়েছে।
‘এগুলো শনাক্ত করতে শনিবার পর্যন্ত ৩৬ জনের ডিএনএ নমুনা সংগ্রহ করা হয়েছিল। রোববার নতুন করে আরও দুজন ডিএনএ নমুনা দিয়ে গেছেন।’

চকবাজারে অগ্নিকাণ্ডে জীবন্ত দগ্ধদের পরিচয় শনাক্তকরণে সিআইডির ফরেনসিক ডিএনএ ল্যাবরেটরির কার্যক্রম সংক্রান্ত সংবাদ সম্মেলন সোমবার অনুষ্ঠিত হবে।